Πετώντας μέσα στη νύχτα, φυλάω αυτό τον κόσμο,
ένας σιωπηρός φρουρός, άγρυπνος προστάτης, ένας σκοτεινός ιππότης, είμαι...
Οκ, εντάξει. Λοιπόν, δεν είμαι ο Μπάτμαν. Είμαι μόνο μια νυχτερίδα.
Αλλά όπως και τον Μπάτμαν, συχνά με παρεξηγούν.
Πιστεύουν ότι είμαι τρομακτική, περίεργη και επικίνδυνη.
Αν ξέρανε όμως την ιστορία μου, θα με επευφημούσαν σαν ήρωα.
Όταν ο κόσμος σκέφτεται νυχτερίδες,
σκέφτονται βρικόλακες που θέλουν να τους ρουφήξουν το αίμα.
Αλλά η αλήθεια είναι ότι από τα 1200 είδη νυχτερίδων,
μόνο 3 είναι νυχτερίδες βρικόλακες.
Από αυτές τις 3, μία μόνο προτιμά αίμα θηλαστικών,
και ακόμα και αυτές οι νυχτερίδες τρέφονται κυρίως με βοοειδή.
Αν αυτό δεν σας φαίνεται ακόμα τόσο καλό,
τότε μάθετε ότι οι νυχτερίδες βρικόλακες μπορούν να βοηθήσουν τους ανθρώπους.
Ένα χημικό, η δεσμοτεπλατόλη που εντοπίζεται στο σάλιο τους
βοηθά στο να σπάσουν οι θρόμβοι του αίματος
και δοκιμάζεται από άτομα που ανακάμπτουν από εγκεφαλικό.
Από τα υπόλοιπα 1000+ είδη νυχτερίδων, περίπου το 70% τρέφεται με έντομα.
Αυτές κρατούν υπό έλεγχο τους αληθινούς βρικόλακες:
τα κουνούπια, τα δαγκώματα των οποίων δεν είναι μόνο ενοχλητικά
αλλά μεταδίδουν ασθένειες, όπως ο ιός του Δυτικού Νείλου.
Μία μόνο μικρή καφέ νυχτερίδα μπορεί να φάει 1000 έντομα ανά ώρα,
και μια αποικία ελεύθερων Μεξικάνικων νυχτερίδων τρώνε τόνους σκόρων
σε μία μόνο νύχτα.
Μόνο στις Ηνωμένες Πολιτείες,
οι νυχτερίδες κάνουν δουλειά αξίας 3,7 δισεκατομμυρίων δολαρίων
στους αγρότες με τον έλεγχο των παρασίτων που κάνουν,
που ωφελεί όλους όσους τρώνε το φαγητό των αγροτών.
Οι νυχτερίδες φρούτων, που ονομάζονται και μεγανυχτερίδες ένεκα του μεγέθους,
είναι σημαντικές για την προσφορά τους στην γονιμοποίηση των φυτών.
Ταξιδεύοντας μεταξύ των ανθών ενώ τρέφονται με νέκταρ και φρούτα,
αυτές οι νυχτερίδες μεταφέρουν γύρη και σπόρους
που βοηθούν στην αναπαραγωγή των φυτών.
Για παράδειγμα, στη Νοτιοανατολική Ασία,
η νυχτερίδα των σπηλαίων είναι το μόνο μέσο γονιμοποίησης για τα φρούτα Ντούριαν.
Άλλες νυχτερίδες γονιμοποιούν ροδάκινα, μπανάνες,
και τα φυτά αγαυή από τα οποία γίνεται η τεκίλα.
Χωρίς αυτές,
πολλά από τα φυτά μας δεν θα μπορούσαν να παράγουν τα νόστιμα φρούτα που τρώμε.
Ως ήρωες του οικοσυστήματος, οι νυχτερίδες έχουν τις δικές τους ζώνες εργαλείων.
Οι νυχτερίδες είναι πηγή έμπνευσης για τον σχεδιασμό ιπτάμενων ρομπότ
και ακόμη και ενεργειακά αποδοτικών κατασκοπευτικών αεροσκαφών,
καθώς είναι το μόνο θηλαστικό αληθινά ικανό για πτήση.
Ο ηχοεντοπισμός, ένα βιολογικού σόναρ χρησιμοποιείται από τις νυχτερίδες
για πλοήγηση και εύρεση λείας στο σκοτάδι.
Αν και υπάρχει η εσφαλμένη αντίληψη ότι είναι τυφλές,
στην πραγματικότητα όλα τα είδη νυχτερίδων έχουν όραση.
Και κάποια έχουν αναπτύξει μεγάλους οφθαλμούς για να βλέπουν σε χαμηλό φωτισμό
Πολλοί ανησυχούν ότι θα μολυνθούν από νυχτερίδες,
και πράγματι οι νυχτερίδες, όπως άλλα ζώα, είναι φορείς ασθενειών, όπως η λύσσα.
Όμως, λιγότερο από το 0,5% των νυχτερίδων φέρει στην πραγματικότητα αυτόν τον ιό.
Είναι το ίδιο ποσοστό με το να κερδίζεις το ρίξιμο ενός νομίσματος
οκτώ συνεχόμενες φορές.
Η αντίληψη ότι οι νυχτερίδες συχνά είναι φορείς
έρχεται από το γεγονός ότι ασθενείς νυχτερίδες
που δείχνουν ασυνήθιστη συμπεριφορά, εμφανίζονται τη μέρα,
ή δεν μπορούν να πετάξουν,
συναντιούνται συχνότερα από ανθρώπους.
Επομένως ένας καλός τρόπος για να προστατευτείτε
είναι να κρατάτε εκείνες υγιείς, να προστατεύετε το περιβάλλον τους
και να μειώνετε το ρίσκο μετάδοσης της ασθένειας.
Στη Βόρεια Αμερική, οι νυχτερίδες απειλούνται από μια καταστροφική ασθένεια
που ονομάζεται σύνδρομο της λευκής μύτης.
Αυτή η μυκητιασική λοίμωξη τις κάνει να ξυπνούν
ενώ είναι σε χειμερία νάρκη τον χειμώνα.
Μην μπορώντας να βρουν τροφή, καταναλώνουν πολύ ενέργεια,
και στο τέλος πεθαίνουν από ασιτία.
Αυτό το σύνδρομο έχει ξεκληρίσει ολόκληρες σπηλιές από νυχτερίδες,
με ένα ποσοστό θνησιμότητας που ξεπερνά το 90%.
Η κλιματική αλλαγή και η καταστροφή των οικοτόπων
είναι σημαντικές απειλές για τις νυχτερίδες.
Παράδειγμα, τον Ιανουάριο του 2014, ένα κύμα καύσωνα στην Αυστραλία
προκάλεσε τον θάνατο 100.000 νυχτερίδων από θερμοπληξία.
Κάποιοι θέλουν να δουν τον κόσμο να καταστρέφεται,
και οι νυχτερίδες απειλούνται παγκοσμίως από καταστροφές στο φυσικό τους περιβάλλον
συμπεριλαμβανομένων βάλτων,
παλαιών δασών,
και βεβαίως, σπηλαίων.
Επομένως ακόμη και αν είμαι ο ήρωας της ιστορίας, έχω ανάγκη να με σώσετε.
Και τώρα που τα ξέρετε όλα για εμάς τις νυχτερίδες
μπορείτε να μάθετε πώς να προστατεύετε τόσο ηρωικά ζώα.
Εγκαταστήστε ένα σωστά σχεδιασμένο κιβώτιο για νυχτερίδες,
ένας από τους ευκολότερους τρόπους να τους παρέχετε καταφύγιο.
Αποθαρρύνετε την χρήση εντομοκτόνων, που τις βλάπτουν
αφού προσπαθούμε έτσι κι αλλιώς να φάμε τα έντομα που θέλετε να ξεφορτωθείτε.
Αποφύγετε τις σπηλιές στις οποίες μπορεί να τις ενοχλήσετε ενώ κοιμούνται
και πάντα απολυμάνετε τον εξοπλισμό σας αφού έχετε επισκεφτεί μια σπηλιά.
Αν έχετε ανεπιθύμητες νυχτερίδες που ζουν στην σοφίτα ή στην σιταποθήκη,
ελάτε σε επαφή με τις αρχές για να μας μεταφέρουν αλλού ανώδυνα.
Και αν συναντήσετε ποτέ μια νυχτερίδα, μην προσπαθήσετε να την αγγίξετε,
αλλά τηλεφωνήστε στην Προστασία Άγριας Ζωής.
Ο Μπάτμαν μπορεί να θέλει να κρατήσει την ταυτότητά του μυστική,
αλλά ο καλύτερος τρόπος να βοηθήσετε τις νυχτερίδες είναι να μάθετε γι' αυτές
και να διαδώσετε την αλήθεια, ότι είναι δηλαδή αληθινοί ήρωες,
ακόμα και αν οι καλές τους πράξεις πολλές φορές παραβλέπονται.